tomron87/hebrew-wikipedia-sentences-corpus huggingface dataset:
בשנת 2010, הצבעה של מאזינים לתחנת הרדיו הבריטית XFM הביאה את השיר למקום ה-97 בסקר של 1,000 השירים המובילים בכל הזמנים.
בדצמבר 2009, "Human" נבחר לשיר ה-25 הטוב ביותר של העשור על ידי מאזיני תחנת המוזיקה בבריטניה Absolute Radio.
באוקטובר 2011, NME מיקמו את השיר במקום ה-144 ברשימת "150 השירים הטובים ביותר ב-15 השנים האחרונות".
בשנת 2008, השיר היה המושמע ביותר בספוטיפיי.
Human הוא אלבום האולפן החמישי של להקת הרוק הקנדית ת'רי דייז גרייס.
האלבום יצא לאור ב־31 במרץ 2015 בחברת התקליטים RCA רקורדס.
זהו האלבום הראשון של הלהקה עם הסולן מאט וואלסט, שהחליף את הסולן הקודם אדם גונטיאר שפרש מהלהקה בשנת 2013. לצורך קידום האלבום, יצאה הלהקה לסיבוב הופעות בשם "Human Tour".
ב־1 באפריל 2014 יצא הסינגל הראשון מהאלבום, "Painkiller", דרך אייטונס, וב־8 באפריל הופץ לתחנות הרדיו בארצות הברית.
הסינגל הגיע למקום הראשון במצעד שירי הרוק המיינסטרימי של מגזין בילבורד.
הסינגל השני, "I Am Machine", יצא בספטמבר 2014 וגם הוא הגיע לראש מצעד הרוק המיינסטרימי.
הסינגל השלישי, "Human Race", יצא לאור ב־23 במאי 2015, והסינגל הרביעי, "Fallen Angel", יצא ב־15 בספטמבר 2015.
ת'רי דייז גרייס (ניל סנדרסון, ברי סטוק, בראד וולסט ומאט וולסט) והמפיק גאווין בראון, יחד עם כותבים נוספים כמפורט מטה
Hugging Face היא חברה אמריקאית המפתחת כלים לבניית יישומים באמצעות למידת מכונה.
בין מוצרי הדגל של החברה בולטת ספריית הטרנספורמרים שלה שנבנתה עבור יישומי עיבוד שפה טבעית.
בנוסף, לחברה פלטפורמה בשם Hugging Face Hub, המאפשרת למשתמשים לשתף מודלים ומערכי נתונים של למידת מכונה בקוד פתוח.
על אף שמדובר בחברה פרטית, נכון ל-2023 אופי החברה דוגל בשיתופיות והנגשת מודלי שפה גדולים, הנחשבת לנחלתם של תאגידים טכנולוגיים, לכלל קהילת המפתחים.
החברה נוסדה ב-2016 על ידי היזמים הצרפתים קלמנט דלאנג, ז'וליאן שאמון ותומס וולף.
מטרת החברה בעת היווסדה הייתה פיתוח אפליקציית צ'אטבוט המיועדת לבני נוער.
לאחר שהחברה פרסמה בקוד פתוח את המודל שעמד בבסיס הצ'אטבוט, החלה החברה לפנות לכיוון פיתוח פלטפורמה פתוחה למודלי למידת מכונה.
במרץ 2021 גייסה החברה 40 מיליון דולר בסבב גיוס B.
ב-28 באפריל 2021, החברה השיקה את סדנת המחקר BigScience בשיתוף עם מספר קבוצות מחקר אחרות, במטרה לשחרר לקהילה מודל שפה גדול בקוד פתוח.
בשנת 2022 הסתיימה הסדנה בהכרזה על BLOOM, מודל שפה רב לשוני עם 176 מיליארד פרמטרים.
ב-21 בדצמבר 2021, החברה הודיעה על רכישת Gradio, ספריית תוכנה המשמשת להדגמות דפדפן אינטראקטיביות של מודלים של למידת מכונה.
ב-5 במאי 2022, החברה הודיעה על סבב גיוס נוסף, לפי שווי של 2 מיליארד דולר.
ב-3 באוגוסט 2022, החברה הכריזה על Private Hub, גרסה פרטית עם ייעוד ארגוני של פלטפורמת המודלים הפתוחה Hugging Face Hub.
בפברואר 2023, החברה הודיעה על שותפות עם Amazon Web Services (AWS) שתאפשר ללקוחות AWS שימוש מותאם אישית במוצרים של Hugging Face.
עוד הודיעה כי הדור הבא של מודל השפה BLOOM יופעל על Trainium, שבב למידת מכונה קנייני שנוצר על ידי AWS.
באוגוסט 2023, הודיעה החברה כי גייסה 235 מיליון דולר, לפי שווי של 4.5 מיליארד דולר.
המימון הובל על ידי Salesforce, בשיתוף ענקיות טכנולוגיה נוספות, בהן גוגל, אמזון, אנבידיה, AMD, אינטל, יבמ וקוואלקום.
ספריית Transformers היא חבילת פייתון המכילה יישומי קוד פתוח של מודלי טרנספורמר הנועדו לבצע משימות מתחום ניתוחי הטקסט, התמונה והאודיו.
הספרייה מותאמת לפרויקטים המשתמשים בספריות הלמידה העמוקה הפופולריות ביותר PyTorch, TensorFlow ו- JAX, ומוטמעים בה מודלי שפה בולטים דוגמת BERT ו- GPT-2.
הספרייה מסוגלת לבצע משימות ספציפיות מתחום למידת המכונה.
כך למשל, על מנת לבצע ניתוח סנטימנט (זיהוי האם הרגש הנובע מטקסט הוא חיובי או שלילי), ניתן להשתמש בספריה כך:from transformers import pipeline
{'label': 'NEGATIVE', 'score': 0.9991}]בנוסף לביצוע משימות ייעודיות, הספרייה כוללת גם כלי עזר לאימון מודלים.
בהם, למשל, Tokenizer, הממירה טקסט לייצוג וקטוריאלי של ספרות (שלב נדרש באימון מודלי שפה).
Hugging Face Hub היא פלטפורמה (שירות אינטרנט מרכזי) לאירוח:
מאגרי קוד מבוססי גיט, וכוללת תכונות המזכירות את גיטהאב, אך עם אוריינטציה המכוונת לתחום למידת המכונה.
בפלטפורמה קיימים מודלים שנבנו על ידי משתמשים אינדיבידואלים, ועד תאגידי ענק כמו גוגל, מטא, ואף מדינות דוגמת איחוד האמירויות הערביות.
מערכי נתונים, בעיקר בטקסט, תמונות ואודיו;
יישומי אינטרנט המיועדים להדגמות בקנה מידה קטן של יישומי למידת מכונה.
לחברה צ'אטבוט מקוון בשם Hugging Chat, המבוסס על מודל שפה גדול בקוד פתוח, אשר ניתן לשוחח עמו בדומה ל-ChatGPT.
נכון ליולי 2023, הצ'אטבוט מבוסס על מודל LLaMA-2 של חברת מטא.
בנוסף לשתי הספריות האמורות, Hugging Face כוללת ספריות פייתון למשימות נוספות, כגון datasets לעיבוד נתונים, Evaluate להערכת מודלים, Simulate להרצת סימולציות ועוד.
חְווָאנְגִ'ינְג גְ'ייֵנְדְזָאי וֵיישִׂינְג (בסינית:; בתרגום לעברית: לוויין סיוע באסון סביבתי) היא סדרת לווייני חישה מרחוק סינים.
לווייני הסדרה מיועדים לניטור הסביבה ועזרה בטיפול באסונות טבע.
זוג הלוויינים הראשונים של הסדרה שוגר בשנת 2008. הם היו מצוידים בציוד אופטי לחישה מרחוק.
בשנת 2012 שוגר הלוויין השלישי.
זה היה לוויין אזרחי סיני ראשון שצויד במכ"ם מפתח סינתטי.
מכ"ם זה שפעול ב-S-band נבנה ברוסיה במפעל "משינוסטרויניה".
רגישות הלוויין הייתה נמוכה מהמתוכנן בגלל בעיות באנטנה והוא סיים את פעילותו מהר מהמתוכנן.
לווייני הדור השני שוגרו בשנת 2020. הם היו בעלי רגישות מוגברת לעומת לוויינים ששוגרו בשנת 2008 והיו מסוגלים להעביר נתונים ברגישות של עד 3 מטר.
שיגור הלוויינים נמשך ואוגוסט 2023 שוגר הלוויין השביעי של הסדרה שצויד במכ"ם מפתח סינתטי.
כל השיגורים בוצעו ממרכז שיגור הלוויינים טאיואן.
קליטת המידע מבוצעת בשלוש תחנות קרקע.
"How Will I Know" הוא סינגל של הזמרת האמריקאית ויטני יוסטון, שיצא ב-22 בנובמבר 1985 בהוצאת חברת התקליטים אריסטה רקורדס.
השיר, שהוקלט במהלך 1984 באולפני מדיה-סאונד במנהטן, נכתב והולחן על ידי ג'ורג' מריל, שאנון רוביקם ונרדה מייקל וולדן, והופק על ידי נרדה מייקל וולדן.
השיר היה מועמד בקטגוריית האמן החדש הטוב ביותר בפרסי הווידאו קליפים של MTV לשנת 1986. בנוסף לכך, הווידאו קליפ של הסינגל זיכה את יוסטון בקטגוריית הקליפ הטוב ביותר של אישה בפרסי הווידאו קליפים של MTV לשנת 1986.
השיר הופיע במקום ה-12 ברשימת שירי שנות ה-1980 של VH1.
גרסת הכיסוי של סם סמית' יצאה ביוני 2014. גרסה זו הופיעה בתוכנית הטלוויזיה האנטומיה של גריי.
גרסת הכיסוי הופיעה בגרסת Drowning Shadows של אלבום האולפן הראשון של סמית', In the Lonely Hour .
גרסת דייוויד גטה, MistaJam וג'ון ניומן
ב-2 ביוני 2021, הוציאו דייוויד גטה, MistaJam וג'ון ניומן גרסת כיסוי לשיר, תחת השם "If You Really Love Me (How Will I Know)".
ב-24 בספטמבר 2021, הוציאה הלהקה קלין בנדיט גרסת רמיקס לשיר, תחת השם "How Will I Know (Whitney × Clean Bandit)".
Humain היא חברת בינה מלאכותית סעודית שהוקמה במסגרת קרן ההשקעות הציבורית הסעודית על-מנת לקדם את אסטרטגיית הבינה המלאכותית של ערב הסעודית.
החברה, שהושקה ב-12 במאי 2025 על-ידי מוחמד בן סלמאן אאל סעוד, יורש העצר של ערב הסעודית, שואפת למצב את ערב הסעודית כמובילה עולמית בחדשנות ותשתיות בתחום הבינה המלאכותית.
החברה הוקמה כחלק ממאמצים רחבים יותר של מדינות חצי האי ערב לגוון את כלכלתן ולהפחית את התלות בהכנסות מנפט באמצעות חדשנות טכנולוגית.
הקמת החברה הוכרזה במהלך פורום השקעות אמריקאי-סעודי בבירת ערב הסעודית ריאד.
בחודש מאי 2025 הבטיחה החברה שותפויות עם חברות הטכנולוגיה האמריקאיות אנבידיה, AMD וקוואלקום.
רכב גלגלי רב-תכליתי בעל ניידוּת גבוהה היה רכב השטח העיקרי של צבא ארצות הברית, ועודנו רכב השטח העיקרי של צה"ל וגופים נוספים.
הוא מיוצר על ידי חברת AM General האמריקאית, שנרכשה על ידי קבוצת ג'נרל מוטורס ב-1999.
רכב זה החליף כלי רכב שונים כגון הג'יפ M151 ומספר משאיות קלות של הצבא האמריקאי.
במקור כונה "האמר", אך בהמשך התייחד השם אך ורק לכלי הרכב האזרחיים שהתבססו עליו.
עם זאת, בצה"ל גם המודל הצבאי מכונה "האמר", בלא הבחנה בין הגרסה הצבאית והאזרחית.
במלחמת המפרץ הוא נודע בתור לא עמיד למטעני צד, וצבא ארצות הברית הודיע במהירות על החלפתו בכלי רכב MRAP.
לאחר מכן, באוגוסט 2015, צבא ארצות הברית הודיע על החלפת כלי הרכב MRAP באושקוש JLTV, סדרת רכבי שטח תוצרת "אושקוש".
בשנת 1979 פרסם הצבא האמריקאי דרישה לפיתוח רכב שטח רב-תכליתי.
ביולי 1979 החלה חברת AM General מאינדיאנה, בבעלותו של המליונר היהודי איירה רנרט, לפתח את הרכב.
בשנת 1980 נבנה אב הטיפוס הראשון.
בשנת 1981 חתם הצבא האמריקאי על חוזה ראשוני לרכישת 55 אלף כלי רכב, שנמסרו בשנת 1985. טבילת האש הראשונה של רכב השטח נערכה בפלישה האמריקאית לפנמה.
לאחר מכן נעשה בו שימוש גם במלחמת המפרץ.
הדגם המתקדם ביותר של ה-HMMWV מיוצר בכמויות מוגבלות משנת 1996, ומצויד במיגונים נוספים כגון שמשה המוגנת מקליעי רובה ומכונות ירייה, במנוע חזק יותר ובמיזוג אוויר.
ההאמר משמש לעשרות משימות, ביניהן: תובלת חיילים ומטען, פינוי פצועים (אמבולנס, נקרא בצה"ל "האמר-בולנס"), קשר, נשיאת מקלעים כבדים, גרירת תותחים ושיגור טילים (נגד טנקים ונגד מטוסים).
ההאמר תוכנן במקור כרכב סיור ולא נועד להיכנס לקרב אש ישיר עם כוחות אויב.
להאמר פגיעות במתארים של לחימה בעצימות נמוכה ולוחמה בשטח בנוי.
בקרב מוגדישו משנת 1992, ההאמרים נפגעו בקלות יחסית מאש מקלעים ורקטות RPG שירו עליהם המיליציות.
בנוסף, הם לא היו חזקים מספיק כדי לפרוץ את המתרסים והמחסומים שהקימו המיליציות בעיר.
במלחמת עיראק ב-2003 נפגעו מספר רב של האמרים ורבים מאנשי צוותיהם נפצעו או נהרגו.
ביקורת רבה נמתחה על המחסור במיגון מתאים להאמר, ועל העיכובים בהספקת האמרים בעלי שריון-מתוגבר לכוחות המוצבים בעיראק.
ההאמר הוא רכב השטח הנפוץ בצה"ל ומשמש במגוון רב של תצורות:
"האמר פתוח" - האמר מהיר שנועד לסיור.
"האמר גלית" - האמר בעל קבינה סגורה ושתי שורות מושבים מוגבהות מאחור.
"האמר עורב" - המותאם לירי טילי נ"ט, במקור מדגמי TOW BGM-71 "עורב".
"האמר רקון" - האמר בעל אמצעי תצפית.
"האמר סגור" - נועד לנשיאת גייסות, תובלה ומטרות שונות.
"האמר מנהלתי" - בעל קבינה סגורה ותא אחורי מחופה בשימשונית.
"האמר ממוגן" - המבוסס על ההאמר הסגור.
"האמרבולנס" - האמר שהותאם לשמש כאמבולנס.
"האמר פיקוד" - הכולל מושבים מוגבהים ומיועד לחפ"ק של אוגדה.
"האמר מחופש" - האמר עם חיפוי פלסטיק ומערכת מיילס כך שיראה דומה לטנק, נגמ"ש או דחפור D9 משוריין ומשמש לאימונים טקטיים.
"האמר אחזקה (כתק"ל)" - האמר בעל אמצעי אחזקה וחילוץ המיועד לאחזקת כלים בשטח, בשימוש על ידי חיל הטכנולוגיה והאחזקה.
"האמר ברקן" - האמר המצויד ומזווד בטילי סטינגר ומאפשר ניוד של יחידות נ"מ.
לצד ההאמר משרתים בצה"ל רכבי שטח ממוגנים מדגמי "סופה", "אביר", "זאב" ו"דוד".
משקל: פתוח, 4.5 טונות ממוגן
הנעה: מנוע דיזל בנפח 6.5 ליטר
Hurt הוא שיר שנכתב על ידי טרנט רזנור, ושיצא לראשונה ב-1994 כסינגל של להקת "Nine Inch Nails".
ב-2002 הוציא ג'וני קאש גרסת כיסוי לשיר, שזכתה לביקורות מהללות.
לחן השיר היווה את ההשראה לפזמון השיר "עולה ויורד" של נעם רותם, שיצא ב-2007. כמו כן, פזמון השיר מצוטט בעמודיו הראשונים של ספרו של סטיבן קינג, "המגדל האפל".
השיר הגיע למקום השמיני במצעד של נורווגיה.
השיר הוא הקינה המסיימת את אלבום הקונספט "The Downward Spiral" של "Nine Inch Nails".
זהו השיר השקט ביותר באלבום, לצד "A Warm Place".
השירה השקטה מלווה בפריטת ארפג'ו, אליה מצטרפים במהלך הפזמון גם פסנתר ותופים.
מילות השיר עוסקות בתובנה אליה מגיע המספר כי לו הייתה ניתנת לו הזדמנות נוספת, היה עולה בידו לתקן את דרכיו ולהימנע מהסבל אותו עבר.
למרבה הטרגדיה, תובנה זו מגיעה מאוחר מדי - לאחר שהשיר הקודם, הנושא את שם האלבום, מתאר את התאבדותו של המספר.
הפזמון השני נקטע בפתאומיות על ידי רעש אלקטרוני חזק הדועך לאיטו במשך יותר מדקה, וכך מסיים את השיר והאלבום.
הביצוע של קאש לשיר היה הלהיט האחרון שלו לפני מותו ב-2003. הוא נכלל באלבום "American IV" מ-2002, ונחשב לביצוע מרגש במיוחד.
הביצוע זכה בפרס "סינגל השנה" מטעם פרס מוזיקת הקאנטרי.
הרעיון לביצוע השיר הגיע מריק רובין, מפיק האלבום וחברו של רזנור.
בביצוע של קאש שונתה השורה "Crown of shit" (כתר מחורבן) ל-"Crown of thorns" (כתר קוצים), ובכך לא רק שאיבדה את גסותה, אלא גם הוסיפה אזכור מרומז ליסוריו של ישו - אזכור שגם מופיע באופן ויזואלי בקליפ לשיר.
הקליפ צולם בביתו של קאש, ושילב בתוכו צילומים ממהלך חייו, עד לימיו האחרונים.
הקליפ זכה בפרס גראמי ובפרס מוזיקת הקאנטרי כקליפ הטוב ביותר של אותה שנה.
בגלגלצ שודר השיר כל שבוע ביום שישי כמה דקות לפני השעה 18:00, ב-11 בספטמבר 2020 הופסק השיר להתנגן כמסורת.
בריאיון למגזין Alternative Press סיפר רזנור כי כשרובין פנה אליו בבקשה להתיר את חידוש השיר הוא הוחמא, אך חשש כי מדובר בלא יותר מגימיק שיווקי.
עוצמתו המלאה של ביצועו של קאש הכתה בו רק כשראה את הקליפ.
לדבריו, בזמן הצפייה הוא נתקף אלם, קיבל "עור ברווז", ודמעות נקוו בעיניו.
כמו כן החוויה גרמה לו להרהר בכוחה של המוזיקה כמדיום אמנותי.
משמר זכויות האדם (מאנגלית: Human Rights Watch) הוא ארגון בין-לאומי לא-ממשלתי למחקר, לקידום והגנה על זכויות האדם בעולם.
הארגון, שהוקם בשנת 1978, נחשב כיום לאחד הגדולים והחשובים שבארגוני זכויות האדם הבינלאומיים, והארגון הגדול ביותר לזכויות אדם שבסיסו בארצות הברית.
הארגון שם לו למטרה לחשוף הפרות זכויות אדם ברחבי העולם, ובדרך זו להעניק כוח למדוכאים ולחייב את המדכאים לתת דין וחשבון על מעשיהם.
המטה המרכזי של הארגון שוכן בניו יורק ויש לו סניפים באמסטרדם, בביירות, בברלין, בבריסל, בשיקגו, בז'נבה, ביוהנסבורג, בלונדון, בלוס אנג'לס, במוסקבה, בניירובי, בפריז, בסן פרנסיסקו, בטוקיו, בטורונטו ובוושינגטון.
הארגון נוסד ב-1978 בארצות הברית כדי לעקוב אחרי הפרות זכויות האדם בברית המועצות ובשאר מדינות מזרח אירופה.
הוא החל את דרכו בשם Helsinki Watch במטרה לפקח על יישום הבנות הסכמי הלסינקי במדינות הגוש המזרחי בנושא זכויות האדם.
שיטת הארגון הייתה - ועודנה - לחשוף את הפרות זכויות האדם ולהוקיע את האחראים להן באופן פומבי.
ההתמקדות הציבורית והתקשורתית בהפרות זכויות האדם בברית המועצות ובמזרח אירופה תרמה משמעותית לשינויים הדרמטיים שהתרחשו באזור בשנות השמונים.
בשנת 1981, בעוד מלחמות אזרחים עקובות מדם התפשטו ברחבי מרכז אמריקה, הוקם ארגון 'Americas Watch', שבעזרת מחקר שטח נרחב חשף עבירות זכויות אדם שבוצעו על ידי כוחות ממשלתיים במרכז אמריקה ויישם את עקרונות המשפט ההומניטרי הבינלאומי על מנת לחקור ולהציג עבירות זכויות אדם ביד קבוצות המורדים.
'Americas Watch' קם במטרה להוכיח כי עקרונות זכויות האדם הם אוניברסליים וכי יש להחילם על כל הממשלות, ללא קשר לרגישות פוליטית.
בשנות השמונים קמו הארגונים 'Asia Watch' (בשנת 1985), 'Africa Watch' (בשנת 1988), ו-'Middle East Watch' (בשנת 1989).
אלו נוספו למה שהיה ידוע בזמנו בתור 'The Watch Committees', וכל ועדות המשמר חברו בשנת 1988 ליצור את Human Rights Watch.
בשנת 1988 נוסד פסטיבל הסרטים של הארגון , המתמקד בסרטים על זכויות אדם.
את ישראל ייצגו בפסטיבל הראשון סרטו התיעודי של ויקטור שונפלד "חלומות מנופצים, איסוף השברים" וסרטו של מישל ח'לייפי "חתונה בגליל".
אתגרים שונים בשנות התשעים הובילו לשינויים וחידושים חשובים ב"משמר זכויות האדם".
לדוגמה, בדיווחו על מלחמת המפרץ ב-1991 התייחס הארגון לראשונה להפרות חוקי המלחמה בעת מערכות הפצצה.
נוסף על כך, הוסיף הארגון שלוחות הסברה לאו"ם ולגופים אזוריים כמו האיחוד האירופי.
רצח העם ברואנדה והטיהור האתני בבלקן הובילו לצורך מוחשי בדיווח מהשטח בזמן אמת ובמחקר עומק של מקרי בוחן עבור תביעות בינלאומיות, שהפכו לאפשריות בפעם הראשונה בשנות התשעים.
"משמר זכויות האדם" תמך, וגם ביקר, את בתי המשפט הבינלאומיים ביוגוסלביה ורואנדה, לחץ לתביעה של מנהיגים אכזריים כגון אוגוסטו פינושה מצ'ילה, והשתתף בכתיבת אמנת רומא שיצרה את בית הדין הפלילי הבינלאומי הפועל בהאג.
באותו זמן, הרחיב הארגון את פעילותיו והחל להתמקד יותר בזכויות נשים, ילדים, פליטים ועובדים זרים, תוך הכנסת נקודת מבט של זכויות אדם לתחומים כגון אלימות במשפחה, סחר בבני אדם, אונס כפשע מלחמה, ושימוש צבאי בילדים.
הארגון מצא דרכים להיכנס לחברות סגורות כמו קוריאה הצפונית וערב הסעודית, והתמקד בדברים שבעבר נתקלו בהתעלמות, כמו זכויות הומוסקסואלים ולסביות.
נוסף על כך, החל הארגון לחקור את תפקיד העולם העסקי בזכויות אדם, במיוחד במסחר נשק בינלאומי, ופרסם מחקרים פורצי דרך אודות הפרות זכויות בתעשיות הנפט, הזהב והבשר.
ב-1997 קיבל "משמר זכויות האדם" פרס נובל לשלום עקב חלקו המרכזי כאחד ממקימי המאמץ העולמי לאיסור על השימוש במוקשים.
ב-2008 מילא הארגון תפקיד חשוב ביצירת האמנה נגד שימוש בפצצות מצרר.
המאה ה-21 הביאה עמה אתגרים חדשים.
פיגועי 11 בספטמבר 2001 יצרו צורך למצוא דרכים חדשות להפעיל לחץ על קבוצות טרור ותומכיהם, ולעקוב אחר חקיקה נגד טרוריסטים.
נוסף על כך, התפשטות מחלת האיידס הובילה ליצירת מחלקה המוקדשת לבריאות וזכויות אדם.
ב-27 באפריל 2021 הארגון פרסם דו"ח בשם "הסף נחצה: הרשויות הישראליות ופשעי האפרטהייד והרדיפה" שגורס שישראל מבצעת פשעי אפרטהייד ורדיפה, המהווים פשעים נגד האנושות, כלפי פלסטינים בישראל, בגדה המערבית, ברצועת עזה ובמזרח ירושלים.
לפי הדו"ח בשלושת האזורים האחרונים מצטרף לכך דיכוי שיטתי כנגד הפלסטינים ונעשים מעשים לא אנושיים כנגדם, שבמצטבר מהווים את פשע האפרטהייד.
הדו"ח טוען שרמת הדיכוי הכולל אכיפת משטר צבאי דרקוני על פלסטינים, שעה שאזרחים ישראלים זוכים למכלול הזכויות של החוק הישראלי, מגיע לכדי הדרגה הנדרשת להגדרתו כאפרטהייד.
נוסף על כך, הדו"ח מפרט הגבלות על תנועת הפלסטינים, כגון סגר על רצועת עזה והנהגת משטר היתרים לפלסטינים, כדי לאפשר להם לעבור בין שטחי הגדה והרצועה, הפקעת יותר משליש מאדמות הגדה המערבית, כפיית תנאים קשים בחלקים של הגדה באופן שהוביל להעברה בכפייה של אלפי פלסטינים מבתיהם, ושלילת תושבות מפלסטינים.
הארגון מפרסם דו"חות תקופתיים על הפרות זכויות במספר רב של שפות במעל 80 מדינות ברחבי העולם, לרבות לעיתים גם בשפה העברית.
עובדי הארגון הם עורכי דין, עיתונאים, אנשי אקדמיה ומומחים למדינות שונות, בני לאומים שונים ובעלי רקעים מגוונים.
לעיתים קרובות הארגון משתף פעולה עם ארגונים לזכויות אדם במדינות אחרות על מנת לקדם מטרות משותפות.
אנשי הארגון עורכים חקירות לבירור העובדות בנוגע לפגיעות בזכויות האדם בכל רחבי העולם.
מדי שנה מפרסם Human Rights Watch את ממצאי החקירות הללו בעשרות ספרים ודוחות, ומביא לסיקור נרחב בתקשורת המקומית והבינלאומית.
הפרסום מסייע לבייש ממשלות המפרות את זכויות האדם בפני אזרחיהן ובפני העולם.
אנשי Human Rights Watch נפגשים לאחר הפרסום עם נציגי ממשלות – באומות המאוחדות, באיחוד האירופי, בוושינגטון ובבירות ברחבי העולם – על מנת לשדלם לערוך שינויים במדיניות ובהתנהלות בפועל.
במצבים קיצוניים, Human Rights Watch דוחף להסרת התמיכה הצבאית והכלכלית בממשלות המפרות את זכויות תושביהן באורח מחפיר.
ברגעי משבר Human Rights Watch מספק מידע עדכני בנוגע לעימותים בשעת התרחשותם.
דיווחים שנמסרו על ידי פליטים, ואשר נאספו, הוצלבו ואומתו זה מול זה על ידי חוקרי הארגון, תרמו לעיצוב תגובתה של הקהילה הבינלאומית למלחמות שהתנהלו בקוסובו ובצ'צ'ניה.
Human Rights Watch מאמין כי הסטנדרטים הבינלאומיים של זכויות האדם חלים על כל בני האדם באורח שווה, וכי באמצעות פיקוח עיקש ומחאה המושמעת בעתה ניתן למנוע את הישנות הטרגדיות של המאה העשרים.
הארגון מחויב לעקרונות ההכרזה לכל באי עולם בדבר זכויות האדם משנת 1948.
מושב הנהלת הארגון הוא בניו יורק, ולארגון משרדים גם בברלין, בבריסל, בשיקגו, בז'נבה, ביוהנסבורג, בלונדון, בלוס אנג'לס, במוסקבה, בפריז, בסן פרנסיסקו, בטוקיו, בטורונטו ובוושינגטון.
במקרים רבים מקים הארגון משרדים זמניים באזורים שבהם מתנהלות חקירות מאומצות, וחוקרי הארגון מרבים לבקר במדינות אותן הם סוקרים, אלא אם כן נמנע הדבר משיקולי ביטחון.
כל גוף שהוא צד לעימות, יהא אשר יהא, עשוי למצוא עצמו מושא לפעילותו של Human Rights Watch.
במסגרת עבודתו חשף הארגון הפרות שביצעו ממשלות ומורדים; שבט ההוטו ושבט הטוטסי; סרבים, קרואטים, מוסלמים בבוסניה ואלבנים מקוסובו; ישראלים ופלסטינים; נוצרים ומוסלמים באיי אינדונזיה ובמדבריות סודאן, ועוד רבים.
הארגון מרבה לקרוא לארצות הברית לתמוך בזכויות האדם במדיניות החוץ שלה – אך גם מדווח על הפרות של זכויות אדם בתוך ארצות הברית, בין היתר בכל הנוגע לתנאי כליאה, לאלימות משטרתית, למעצר של מהגרים ולעונש המוות.
כל שנה מגיש "משמר זכויות האדם" את "פרס מגיני זכויות האדם" לפעילי זכויות אדם ברחבי העולם לכבוד אלו המוכיחים יכולות הנהגה ואומץ בהגנתם על זכויות אדם.
הנושאים העיקריים בהם עוסק הארגון, על פי מצעו הם:
בטיחות אזרחים בעת לחימה ואיסור השימוש בפצצות מצרר
הוצאות להורג מחוץ למערכת המשפט
העברת עצירים ממדינה למדינה באופן בלתי חוקי (בעיקר על ידי ארצות הברית)
מלחמה נגד הטלת עונש מוות
ב"משמר זכויות האדם" מועסקים למעלה מ-270 עובדים.
ראש הארגון, קנת רות, עומד בראשו מאז 1993. רות בוגר אוניברסיטת ייל ואוניברסיטת בראון.
אביו ברח מפני הנאצים ב-1938, דבר שעורר את עניינו של רות בזכויות אדם.
"משמר זכויות האדם" מתגאה בהיעדר משוא פנים ובדיווחים מדויקים, ועל מנת לשמור על עצמאותו, מסרב לקבל תמיכה כספית מאף ממשלה ומאף סוכנות הממומנת בכסף ממשלתי.
הארגון נתמך אך ורק על ידי תרומות מקרנות פרטיות ומאנשים פרטיים.
בשנת 2008 גייס הארגון קרוב ל-44 מיליון דולר.
ב-2008 קיבל הארגון 75% מתמיכתו מגורמים בצפון אמריקה, 25% מגורמים במערב אירופה, ופחות מאחוז מתורמים במקומות אחרים בעולם.
ביקורת ביחס לעמדת הארגון למדינת ישראל
כנגד HRW נמתחה ביקורת על הטיה אנטי-ישראלית בדיווחיו, ופרופסור ג'רלד שטיינברג, נשיא העמותה לאחריות ארגונים לא ממשלתיים, טען כי הוא מנצל רטוריקת זכויות האדם כדי לבצע דה-לגיטימציה לישראל.
באוגוסט 2009 חשף העיתונאי בן-דרור ימיני שאחד מחברי הארגון, , שחיבר חלק מדוחו"ת הארגון אודות ישראל, הוא פעיל שמאל רדיקלי אנטי-ישראלי שאף הביע תמיכה בעבר בטבח הספורטאים במינכן ובחיסול מדינת ישראל.
בתגובה, פרסם סטורק מאמר בו אמר: "הציטוטים שהוא (ימיני) מייחס לי הם מלפני שלושים שנה.
את רובם אינני מזהה, והם מנוגדים לדעות שאני מביע כבר עשורים.
למשל, ציטוט סלקטיבי מתוך מאמר בלתי חתום מלפני 37 שנים, כאשר הייתי אחד משבעה מתנדבים שעמדו מאחורי הפרסום.
כל עבודתי מאז מראה שמעולם לא תמכתי בהתקפה מעין זו.
קרוב לארבעים שנה אני מתעד, כותב ומדבר נגד עוולות של ממשלות וארגונים לא מדינתיים חמושים במזרח התיכון...
הקדשתי את חיי הבוגרים להגנת זכויות אדם לכל ולמאבק ברעיון שמותר לתקוף אזרחים מסיבות פוליטיות."
בספטמבר 2009 יצא מייסד הארגון רוברט ברנשטיין במאמר ביקורת ב"ניו יורק טיימס" ביחס למדיניותו של הארגון כלפי ישראל.
ברנשטיין, שניהל את הארגון עד לשנת 1998, טען כי הארגון מתמקד יתר על המידה בישראל, הוא הוסיף כי הארגון איבד את ההתבוננות הביקורתית שלו להבדיל בין משטר דמוקרטי פתוח שיש בו תקשורת חופשית, לבין משטרים טוטליטריים סגורים, וכן את ההבחנה בין תוקף למגן.
הארגון דחה את הביקורת וציין כי ברנשטיין עצמו הציג בדירקטוריון הארגון את עמדתו שעל הארגון לעסוק אך ורק בהפרות זכויות אדם על ידי מדינות שאינן דמוקרטיות, אך עמדתו נדחתה.
נקבע במפורש כי גם דמוקרטיות (כמו ארצות הברית וישראל) מבצעות הפרות חמורות של דיני המלחמה, והארגון לא ימנע מלעסוק בהפרות אלה.
קנת רות, ראש הארגון הגיב לטענות ברנשטיין על גבי עיתון הארץ.
ב-20 באפריל 2010, פרסם מגזין The New Republic כתבה בנוגע ל-HRW, ובאופן שבו HRW "מקדיש תשומת לב לא מידתית לעבירות שמבצעת ישראל."
בפברואר 2011 צירף HRW את שהואן ג'ברין, לוועדה המייעצת למזרת התיכון של הארגון.
ג'ברין, שכונה "דוקטור ג'קיל ומיסטר הייד" על ידי בית המשפט העליון של ישראל עקב פעילותו הכפולה כטרוריסט בארגון החזית העממית לשחרור פלסטין ובארגון זכויות האדם הפלסטיני אל-חאק, נחשב לדמות מעוררת מחלוקת.
החלטה זו בוקרה על ידי רוברט ברנשטיין, מייסד הארגון.
בפברואר 2017 סירבה רשות האוכלוסין וההגירה להעניק אשרת עבודה לפעיל של HRW, בטענה שהארגון פועל בשירות התעמולה הפלסטינית.
שגריר ישראל באו"ם, גלעד ארדן, טען שהדו"ח שפרסם הארגון באפריל 2021 שבו נטען שישראל מבצעת פשעי אפרטהייד הוא "אסופה של שקרים ובדיות אנטישמיות".
בעקבות מעשי הטבח של חמאס בישראל ב-7 באוקטובר 2023 כתבה דניאל האס, שעבדה בארגון במשך 13 שנה, מכתב פרידה ביקורתי נגד הארגון והאשימה אותו בהטיה חד צדדית נגד ישראל.
היא כתבה כי "שנים של זחילה ממסדית הגיעו לשיא בתגובות ארגוניות שריסקו את המקצועיות, נטשו את עקרונות הדיוק וההגינות, וויתרו על חובתו לעמוד על זכויות האדם של כולם." האס כתבה בנוסף כי הארגון לא גינה על הסף את מעשי הרצח העינויים והחטיפה של אזרחים ישראלים.
Hunky Dory הוא אלבום של המוזיקאי האנגלי דייוויד בואי משנת 1971. זהו אלבומו הראשון של בואי בחברת RCA רקורדס, אשר ליוותה את בואי במהלך העשור של שנות ה-70. האלבום כולל כמה מלהיטיו הגדולים ביותר של בואי ובראשם הלהיט: "".
עם החלפתו של נגן הבס טוני ויסקונטי בטרבור בולדר, הפך ההרכב שליווה באלבום את בואי, להרכב שימשיך ללות אותו בתקופת "זיגי סטארדאסט".
לאלבום ניכתבו שירים המהווים מעין מחוות אישיות של בואי לגיבוריו, ובהם אנדי וורהול ובוב דילן ולהקת הוולווט אנדרגראונד.
הוצאת האלבום לוותה בהוצאת סינגל לשיר "Changes".
האלבום זכה להצלחה יחסית עם יציאתו, אך רק לאחר הצלחת אלבומו הבא של בואי Ziggy Stardust, שנה לאחר מכן, זכה האלבום להתעניינות מחודשת והוביל לעלייה חדה במכירותיו, והגיע למקום ה-3 בממלכה המאוחדת.
ההצלחה המפתיעה, הובילה להוצאתו לאור של סינגל נוסף מהאלבום לשיר "Life on Mars" – שהגיע אף הוא למקום ה-3. בשנת 1990 יצאה מהדורה חדשה לאלבום על גבי תקליטור, ובה 4 רצועות בונוס שהוקלטו בשנת 1971.
בשנת 1988 נערך בקרב קוראי מגזין המוזיקה הבריטי Q, דירוג האלבומים הגדולים של כל הזמנים, ובהם הגיע Hunky Dory למקום 43. בשנת 2000 נערך דירוג נוסף במגזין, והאלבום הגיע למקום ה-16 בקרב 100 האלבומים הבריטים הגדולים של כל הזמנים.
בדירוג של ערוץ הטלוויזיה VH1 בשנת 2000 הגיע האלבום למקום 47, וטיים מגזין הגיע בשנת 2006 לאחד ממאה האלבומים הגדולים של כל הזמנים.
בשנת 2020 מגזין רולינג סטון דירג את האלבום במקום ה-88 ברשימת 500 האלבומים הטובים ביותר בכל הזמנים המחודשת.
הביוגרף המוזיקלי דייוויד בקלי אמר על Hunky Dory: "יש לאלבום כמעט מעמד של קל להאזנה ורגישות מוזיקלית המקובלת הפחיתו מהעובדה שלאלבום הזה יש את התבנית לקריירה העתידית של בואי".
עם זאת, בואי לקח גם זמן כדי להוקיר להשפעות שלו עם "Song for Bob Dylan", "Andy Warhol" ו-"Queen Bitch".
Bombers (בונוס במהדורת התקליטור משנת 1990)
The Supermen (בונוס במהדורת התקליטור משנת 1990)
Quicksand (בונוס במהדורת התקליטור משנת 1990)
The Bewlay Brothers (בונוס במהדורת התקליטור משנת 1990)
דייוויד בואי : גיטרה, פסנתר, סקסופון, שירה.
טרבור בולדר : גיטרה בס, חצוצרה.
מיק רונסון : גיטרה, קלידים, קולות.
מיק "וודי" וודמנסי : תופים.
Humbug הוא אלבום הסטודיו השלישי של להקת האינדי רוק, ארקטיק מאנקיז, משפילד, אנגליה.
האלבום יצא לאור ביפן ב-19 באוגוסט 2009, ולמדינות אחרות בעולם בין התאריכים 19–25 באותו החודש.
את האלבום הפיקו הארקטיק מאנקיז בשיתוף ג'יימס פורד (שהפיק ביחד עם סולן הלהקה, אלכס טרנר, את פרויקט הצד שלו The Last Shadow Puppets) ועם סולן להקת קווינס אוף דה סטון אייג', ג'וש הומי.
הסינגל הראשון מהאלבום, Crying Lightning, הגיע למקום ה-12 במצעד הסינגלים הבריטי.
Secret Door- 3:41 (אלכס טרנר/ג'אמי קוק)
Red Right Hand – 4:20 (גרסת כיסוי לשיר של ניק קייב - מהדורה יפנית)
2:50 - Sketchead (שיר בונוס בהזמנה מוקדמת מ-iTunes)
Human respiratory syncytial virus (בקיצור: hRSV; בתרגום מאנגלית: נגיף נשימתי סינקיטיוני אנושי) הוא נגיף השייך למשפחת נגיפי Paramixoviridae, שאליה שייכים גם נגיפי חצבת, חזרת, hMPV וה-Human parainfluenza viruses.
hRSV נחשב לגורם העיקרי למחלות דרכי הנשימה התחתונות בקרב תינוקות וילדים קטנים בעונת החורף אם כי ידוע גם כגורם למחלות בקרב אוכלוסיית המבוגרים ומדוכאי מערכת החיסון.
הנגיף בודד לראשונה בשנת 1956 משימפנזה שסבלה באותה עת ממחלה בדרכי נשימה עליונות.
בנוסף, בשנת 1957 בודד נגיף כזה גם מילד חולה על ידי הווירולוג ד"ר רוברט מריט צ'נוק (Robert Merritt Chanock).
כיום ידועים שני זנים של הנגיף (זן A וזן B), השונים זה מזה בהרכב חלבוני המעטפת שלהם.
זן A הוא השכיח יותר מבין השניים וגורם למחלות חריפות יותר.
שמו של הנגיף נגזר מהאפקט הציטופתי הייחודי אשר לו הוא גורם בתרבית תאים - יצירת סינקיטיונים, כלומר תאי ענק שנוצרו מאיחוי קבוצת תאים שכנים מודבקים.
hRSV הוא נגיף בעל מעטפת ליפידית חיצונית ו מעגלי בגודל של nm150-350. הנגיף מכיל גנום RNA חד גדילי שלילי, בגודל של כ-14,600 נוקלאוטידים, ולכן על מנת לשכפל עצמו בתא המאכסן, עליו להכיל את האנזים הנגיפי RNA dependent RNA polymerase) RdRP).
אנזים זה הופך את ה-RNA הנגיפִי בעל הגדיל השלילי ל-RNA נגיפִי בעל גדיל חיובי בעת ההדבקה.
RNA בעל גדיל חיובי משמש מעין תבנית ממנה ניתן לשכפל גנום ויראלי חדש בעל גדיל שלילי, או מנגד לסנתז חלבונים נגיפיים על ידי ריבוזומים תאיים.
נגיפי hRSV עטופים במעטפת ליפידית המכילה גליקופרוטאינים אופייניים למשפחת ה-Paramixoviridae:
חלבוני G (Receptor binding glycoproteins) - חלבוני מעטפת של הנגיף המהווים תפקיד מרכזי במנגנון החדירה של ה-hRSV לתאי מערכת הנשימה.
תפקידם זהה לקומפלקס חלבוני HN (Hemagglutinin-Neuraminidase) של נגיפי חזרת ו-Human parainfluenza viruses, דהיינו היצמדות לקולטני הפאראן גופרתי על גבי תאי אפיתל נשימתיים, המכילים שיירי חומצה סיאלית (Sialic acid), וחדירה לתוכם.
חלבוני F (קיצור של: Fusion protein) - חלבוני מעטפת שמורים בקרב נגיפי ה-Paramixoviridae השונים.
בעזרתם מעודד הנגיף יצירת איחויים של ממברנות תאים (יצירת תאי ענק).
הדבר מקנה לנגיף מעבר נוח ובטוח מתא לתא מבלי להיחשף למרכיבי מערכת החיסון במהלך תהליך ההנצה.
חלבונים אלה אימונוגניים למערכת החיסון של המאכסן.
חלבוני SH (קיצור של: Small Hydrophobic protein) - חלבונים המצויים גם כן על פני המעטפת הליפידית של הנגיף, אולם תפקידם טרם התגלה.
אחת ההשערות של החוקרים היא שתפקידם להוות מעין תעלת יונים הדרושה לשלב השלת הקפסיד (Uncoating) הוויראלי בתא המאכסן, בדומה לחלבוני תעלה M2 המצויים בקרב משפחת נגיפי ה-Orthomyxoviridae אליה שייכים נגיפי השפעת (Influenza A/B/C viruses).
חלבוני M (קיצור של: Matrix protein) - חלבונים המתווכים בין המעטפת הליפידית של הנגיף לבין הקפסיד (מהווים מעין חיץ בין המעטפת לקפסיד).
יש להם תפקיד חשוב בשכפול הנגיף בתאי המאכסן.
חלבונים אלה גורמים לעלייה בפעילות מערכת החיסון המולדת של המאכסן בכך שנמצאו כמובילים לשפעול פקטור השעתוק NF-κB, אשר גורם לעלייה בסינתזת אינטרפרון גמא הנחוץ לשם הפעלת מערכת החיסון של המאכסן כנגד זיהום על רקע נגיפי.
חלבוני NP (קיצור של: Nuclear Proteins) - חלבונים המצויים סביב הגנום הנגיפי ותפקידם להגן עליו.
hRSV חולק קרבה גנטית רבה עם נציג נוסף במשפחת ה-Paramixoviridae - נגיף ה-hMPV, אולם בניגוד אליו מכיל 11 מסגרות קריאה פתוחות (בנוסף ל-8 הגנים המשותפים לשניים, מכיל hRSV 2 מסגרות קריאה פתוחות לחלבון M וכן 2 גנים לא מבניים ייחודיים: NS1 ו-NS2), המאורגנות בצורה שונה מאלה הקיימות ב-hMPV.
תפקידם של חלבוני NS1 ו-NS2 הוא לעזור לנגיף להשתלט על התא המאכסן וכן לשמור עליו בפני מערכת החיסון המולדת של הפונדקאי:
חלבוני NS1 (קיצור של: Non-Structural protein 1) - חלבונים לא מבניים שנמצאו גורמים לירידה בפעילות מערכת החיסון המולדת של המאכסן באמצעות דיכוי השליח השניוני MAVS.
דיכוי זה גורם לירידה בשפעול פקטור השעתוק NF-κB, דבר אשר גורם לירידה בסינתזת אינטרפרון גמא הנחוץ לשם הפעלת מערכת החיסון של המאכסן כנגד זיהום על רקע נגיפי.
חלבוני NS2 (קיצור של: Non-Structural protein 2) - חלבונים לא מבניים שנמצאו גורמים לירידה בפעילות מערכת החיסון המולדת של המאכסן באמצעות דיכוי פעילות הקולטן RIG-I.
דיכוי זה גורם לירידה בשפעול השליח השניוני MAVS ולירידה בשפעול פקטור השעתוק NF-κB, דבר אשר גורם לירידה בסינתזת אינטרפרון גמא הנחוץ לשם הפעלת מערכת החיסון של המאכסן כנגד זיהום על רקע נגיפי.
סינתזת אינטרפרון גמא יורדת בתאים המודבקים גם בעקבות פרוטאוליזה של השליח השניוני STAT2, על ידי החלבונים NS1 ו-NS2, בפרוטאזום.
לאחר הצמדות ה-hMPV אל תאי האפיתל במערכת הנשימה, באמצעות חלבוני G, חודר הנגיף אל תוך התא ועובר שלב של השלת קפסיד (Uncoating).
על ידי כך חושף הנגיף את תכולתו בציטוזול.
אנזים ה-RdRP הופך את גנום ה-RNA בעל הגדיל השלילי ל-RNA בעל גדיל חיובי, אשר ממנו תחל סינתזת חלבוני הנגיף.
תהליך הסינתזה של החלבונים מתרחש בריבוזומים של תא המאכסן, כשחלבוני המעטפת מסונתזים בריבוזומים שעל גבי הרשתית האנדופלזמתית ואילו חלבוני המבנה והקפסיד מסונתזים בריבוזומים החופשיים שבציטוזול.
ברגע שמסונתזים מספיק חלבוני NP, מתחיל אנזים ה-RdRP לשכפל את הגנום עצמו.
גדילי RNA חדשים שזה עתה סונתזו מונחים על גבי חלבוני M, המהווים מעין פלטפורמה לאריזה נכונה של הנגיף.
ברגע שהנגיף נארז בצורה נכונה בקפסיד הוא עובר לתא אפיתל שכן, הודות לאיחויים בין קרומי התאים להם גורם חלבון F, בעודו רוכש חלבוני מעטפת ויראליים שנשתלו מבעוד מועד על פני הקרום של תא המאכסן.
תהליך השכפול הנגיפי מתרחש, על כל שלביו, בציטוזול של התא המודבק.
באזורי אקלים ממוזג ההדבקה ב-hRSV מתאפשרת במהלך חודשי הסתיו, החורף והאביב (באזורי אקלים טרופי במהלך התקופה הגשומה), בעקבות חשיפה לארוסולים המכילים בתוכם את חלקיקי הנגיף.
hRSV חודר לגוף דרך העיניים ודרכי הנשימה ומתרבה ברקמה הרירית של חלל האף והגרון.
תקופת הדגירה נמשכת בין 4–5 ימים כשלאחר מכן גורם הנגיף, בדומה ליתר נגיפי משפחת ה-Paramyxoviridae, למגוון מחלות בדרכי הנשימה.
נוגדנים בתינוקות שמקורם בחלב אם אינם מקנים חסינות בפני הדבקות ולכן hRSV מהווה גורם עיקרי למחלות דרכי הנשימה התחתונות בקרב אוכלוסייה זו במהלך עונת החורף, אולם שכיח גם בקרב אוכלוסיית המבוגרים ואוכלוסיית חולים מדוכאי מערכת החיסון, כשהנפוצות בהן הם: דלקת סימפונות, דלקת סימפונונות, דלקת ריאות ואף אסתמה.
תסמיני ההדבקה בנגיף מזכירים מאוד את אלה המתרחשים בעת הדבקה ב-hMPV:
אצל ילדים קטנים ותינוקות גורם הנגיף למחלות בדרכי הנשימה התחתונות.
בקרב תינוקות וילדים קטנים הדבקה ב-hRSV מלווה, לעיתים תכופות, בהדבקה עם hMPV (הדבקה כפולה).
מצב זה של הדבקה עלול לגרום לביטוי קשה יותר של המחלה.
תחלואה, כתוצאה מהדבקות בנגיף, עלולה להתרחש מספר פעמים במהלך החיים.
בחלק מן החולים, השייכים לקבוצת סיכון להידבק בנגיף, כגון: פגים, חולים הסובלים ממחלות לב וריאה למיניהן, מדוכאי מערכת חיסון לאחר השתלות (בעיקר אצל מושתלי מח עצם), תוביל ההדבקה ב-hRSV לדלקת סימפונונות או לדלקת ריאות חריפה, אשר לעיתים תכופות מצריכות אשפוז בבית חולים.
זאת משום שבעקבות הצטברות נוזלים בחלל הריאות מתעורר חשש להיווצרות חסימות בדרכי הנשימה שעלולות לגרום להפסקת הנשימה ולמוות.
במבוגרים ובצעירים הנגיף גורם לתסמיני מחלה קלים עד מתונים בדרכי הנשימה העליונות והתחתונות, המזכירים מאוד את תסמיני מחלת השפעת.
באוכלוסייה זו המחלה חולפת ללא התערבות רפואית, לרוב כעבור יומיים-שלושה.
הקלות היחסית של המחלה מוסברת ככל הנראה על ידי חשיפה קודמת לנגיף בשלב מסוים בחיים ויצירת נוגדנים מסוג IgG כנגד חלבוני F ו-G.
תסמיני המחלה נמשכים בממוצע בין 7–10 ימים.
בהיותו נגיף העטוף במעטפת ליפידית חיצונית מפגין hRSV רגישות יחסית גבוהה הן לתנאי סביבה, והן לחומרי חיטוי שונים.
טמפרטורה (תהליכי הפשרה-הקפאה וכן חימום מעל C°55 במשך 5 דקות, גורמים להרס את נגיפי hRSV)
תנאי pH (סביבה החורגת מרמת חומציות pH=7.5 גורמת להרס נגיפי hRSV)
עם זאת, בטמפרטורת החדר מסוגל הנגיף לשרוד במשך 3–30 שעות
תמיסת נתרן דאוקסיכולי בריכוז 0.1%
מספיקה כמות של 160–640 נגיפים על מנת להדבק, והיות שהנגיף מועבר דרך האוויר על ידי תרסיס, שמירה על היגיינה נאותה הכוללת שטיפת ידיים קבועה וכיסוי הפה והאף ברגע שיעול ועיטוש, מהווה אמצעי יעיל ביותר לשמירה בפני הידבקות.
עובדי מעבדות הם בעלי סיכון מוגבר להדבקות מפני שהם נחשפים לריכוזים גבוהים של הנגיף על בסיס יומי ולכן חייבים להצטייד בביגוד מגן הכולל כפפות, חלוק, מסכת פנים ומשקפי מגן.
היות שנגיף ה-hRSV מועבר באמצעות אירוסולים, פרט לביגוד מגן ייעודי רצוי להשתמש במנדף ביולוגי מתאים.
אחוז ניכר של הדבקויות מגיע מכיוון הצוותים הרפואיים בבתי חולים במהלך ובפרק הזמן שלאחר הלידה.
לפיכך גם הם מחויבים להצטייד בביגוד מגן מתאים בעת מגע וטיפול בילודים.
עבודה עם נגיפי hRSV נחשבת לבעלת סיכון ביולוגי ברמה 2 (Biosafety level 2).
נכון ל-2019 לא פותח חיסון פעיל כנגד הנגיף, אך קיים חיסון סביל.
ב-3 במאי 2023 ה־FDA אישר חיסון נגד הנגיף לאוכלוסייה מגיל 60 ומעלה.
החיסון מיוצר על ידי חברת GSK והוא הראשון שמאושר לשימוש באוכלוסייה הזו ונמכר תחת השם ארקסווי (Arexvy).
בשנת 2025 הומלץ להכניס לסל הבריאות חיסון לכל הילודים עד גיל שנה.
hRSV הוא נגיף בעל תפוצה כלל עולמית עם נטייה להדבקה בעיקר בחודשי החורף.
כל שנה נדבקים בנגיף כ-64 מיליון בני אדם ברחבי העולם וביניהם בין 4–5 מיליון ילדים מתחת לגיל 4. טווח הגילים בו נרשם המספר הגבוה ביותר של נדבקים בקרב אוכלוסיית הילדים הוא 2–8 חודשים.
כ-160,000 חולים ברחבי העולם נפטרים מדי שנה מהנגיף.
מחקרים סרולוגיים הראו כי למעשה כמעט כל הילדים המאושפזים בני 2–3 נחשפו ל-hRSV בשלב מסוים במהלך חייהם.
פרט לכך, כל שנה נדבקים מחדש בנגיף מבוגרים ואוכלוסיית חולים מדוכאי מערכת החיסון.
כיום נהוג להשתמש במספר שיטות לזיהוי הנגיף, הן סרולוגיות והן שיטות של וירולוגיה קלאסית:
בידוד הנגיף בתרבית - בשיטה זו מדגירים שטף אף או כיח מהגרון על שורת תאים סרטניים כגון HEP2 או תאי הילה, לקבלת אפקט ציטופתי ייחודי של תאי ענק, אשר ירמזו על נוכחות הנגיף בתרבית.
החיסרון המרכזי בשיטה זו הוא פרק הזמן הממושך אשר לוקח לתרבית התאים לבטא את האפקט הציטופתי הנזכר לעיל (החל מהיום ה-5 מרגע ההדגרה בלבד).
אימונופלואורסצנציה ישירה - השיטה מתבססת על הדגרת נוגדנים מונוקלונליים, הנושאים מולקולה פלואורסצנטית (לרוב FITC) כנגד חלבוני המעטפת הליפידית של הנגיף מדגימות שטף אף.
לאחר בדיקה תחת מיקרוסקופ אולטרה סגול ניתן לשלול או לאשר את נוכחות הנגיף בדוגמה.
היתרון המשמעותי של השיטה הזו נעוץ במהירות הבדיקה (תוצאות ניתן לראות כעבור שעה).
השיטה הזו היא גם המועדפת מבחינת אבחון הנגיף בקרב המעבדות הקליניות בבתי החולים.
אימונוכרומטוגרפיה - בשיטה זו כיח או שטף מהאף נמהלים ומטופטפים על משטח בדיקה.
הדגימה מתפשטת באמצעות כוח הנימיות על פני משטח הבדיקה ונחשפת לנוגדנים כנגד חלבוני G ו-F.
כעבור מספר דקות ניתן לראות פס צבע המאשש את נוכחות הנגיף.
בשל מהירותה (תוצאות ניתן לראות כעבור 15 דקות) שיטה זו היא השיטה המועדפת מבחינת האבחון במצבים בהם דרושה תשובה מיידית, במיוחד בחולים הנמצאים בקבוצת הסיכון.
שיטת EIA (קיצור של: Enzyme immunoassay on antigen) - בשיטה זו חרוזים מצופים בנוגדנים מונוקלונליים כנגד חלבון G מגיבים עם כיח מהחולה.
אם ישנה נוכחות נגיף בכיח יתקבל ביטוי צבע שנמדד מאוחר יותר לבליעת אורך גל של האור.
היתרון המרכזי של השיטה, פרט למהירות היחסית בה מתבצעת הבדיקה (כחצי שעה), היא היכולת לאבחן כמויות קטנות מאוד של נגיף בכיח (ng5-10 בלבד).
RT-PCR - השיטה מתבססת על הגברת רצף RNA ייחודי לנגיף.
היתרון של השיטה הוא הקטנת האפשרות לקבלת טעויות בזיהוי הנגיף, העלולות להתקבל בשיטות אבחון אחרות (כלומר מניעת False Negative או False Positive).
ברוב המקרים עיקר הטיפול כנגד הנגיף מתבסס על מתן טיפול תומך, אולם במקרים חמורים הטיפולים השכיחים כנגדו כוללים:
Ribavirin - תרופה נפוצה בטיפול כנגד מגוון רחב של נגיפי RNA ו-DNA משום שהקבוצה הקרבוקסאמידית (אמינו קרבונילית) של התרופה מהווה אנלוג מבני לנוקלאוטידים של אדנוזין וגואנוזין.
כתוצאה מכך ה-Ribavirin משתלב ללא בעיה, בעת סינתזת גדיל ה-RNA, במקום שני הנוקלאוטידים הנ"ל ויוצר זיווג עם נוקלאוטידים אורציל או ציטוזין.
זיווג זה גורם להופעת מוטציות קטלניות למגוון נגיפי ה-RNA.
התרופה ניתנת בתרסיס יחד עם מתן חמצן, הגורם להשארותה בדרכי הנשימה.
קיימות נגזרות של ה-Ribavirin, דוגמת: Ribavirin 5' mono/di/tri-phosphate, הידועות כמעכבות RdRP בחלק מנגיפי ה-RNA.
RSV-IGIV - הזרקת נוגדנים מסוג IgG, כנגד חלבוני G ו-F נגיפיים, מאנשים שהחלימו ממחלה על רקע הדבקה ב-hRSV.
Palivizumab - מתן נוגדני IgG מונוקלונליים כנגד חלבון F לשם מניעת מחלה על רקע hRSV.
Human metapneumovirus (בקיצור: hMPV, בתרגום מאנגלית: נגיף מטא-פנאומוניה אנושי) הוא נגיף השייך למשפחת נגיפי ה-Paramyxoviridae, אליה שייכים בין היתר נגיפי חצבת, חזרת, hRSV ו-Human parainfluenza viruses.
כיום מוכרים 2 סוגים גנטיים (Types) של hMPV; סוג A ו-B, כשכל אחד מהם כולל 2 תת-סוגים גנטיים (Subtypes); A1/2 ו-B1/B2.
הנגיף בודד וזוהה לראשונה בשנת 2001 בהולנד ומאז נמצא בתפוצה כלל עולמית ומוכר כגורם למגוון רחב של מחלות בדרכי הנשימה בעיקר בקרב תינוקות וילדים קטנים, אם כי ידוע גם כגורם למחלות בקרב אוכלוסיית המבוגרים ומדוכאי מערכת החיסון.
hMPV הוא הנציג היחיד סוג Metapneumovirus, אשר ידוע כגורם למחלות בבני האדם.
hMPV חולק קרבה גנטית עם Avian metapneumovirus, שהוא נגיף נוסף השייך לסוג Metapneumovirus, הגורם למחלות בדרכי הנשימה של עופות.
נגיף זה כולל 4 סוגים גנטיים (Types), A, B, C ו-D, כשסוג גנטי C חולק עם hMPV את הקרבה הגנטית הגבוהה ביותר.
לנגיף hMPV מעטפת ליפידית חיצונית וקפסיד מעגלי בגודל של nm150. הנגיף מכיל גנום RNA חד גדילי בעל מובן שלילי, בגודל של כ-13,000 נוקלאוטידים, ולכן על מנת לשכפל עצמו בתא המאכסן, עליו להכיל את האנזים הויראלי RNA dependent RNA polymerase) RdRP).
אנזים זה הופך את ה-RNA הנגיפִי בעל מובן שלילי ל-RNA נגיפִי בעל מובן חיובי בעת ההדבקה.
RNA בעל מובן חיובי משמש מעין תבנית ממנה ניתן לשכפל גנום ויראלי חדש בעל מובן שלילי, או מנגד לסנתז חלבונים נגיפיים על ידי ריבוזומים תאיים.
נגיפי hMPV עטופים במעטפת ליפידית המכילה גליקופרוטאינים אופייניים למשפחת ה-Paramixoviridae:
חלבוני G (Receptor binding glycoproteins) - חלבוני מעטפת של הנגיף המהווים תפקיד מרכזי במנגנון החדירה של ה-hMPV לתאי מערכת הנשימה.
נמצא כי חלבונים אלה גורמים לירידה בפעילות מערכת החיסון המולדת של המאכסן באמצעות דיכוי פעילות הקולטן RIG-I.
דיכוי זה גורם לירידה בשפעול השליח השניוני MAVS ולירידה בשפעול פקטור השעתוק NF-κB, דבר אשר גורם לירידה בסינתזת אינטרפון גמא הנחוץ לשם הפעלת מערכת החיסון של המאכסן כנגד זיהום על רקע נגיפי.
בדומה לחלבוני G, לחלבונים אלה תפקיד בדיכוי מערכת החיסון המולדת של המאכסן באמצעות דיכוי השליח השניוני MAVS.
דיכוי זה גורם לירידה בשפעול פקטור השעתוק NF-κB, דבר אשר גורם לירידה בסינתזת אינטרפון גמא הנחוץ לשם הפעלת מערכת החיסון של המאכסן כנגד זיהום על רקע נגיפי.
hMPV חולק קרבה גנטית רבה עם נציג נוסף במשפחת ה-Paramixoviridae - נגיף ה-hRSV, אולם בניגוד אליו מכיל 8 מסגרות קריאה פתוחות המאורגנות בצורה מעט שונה מאלה הקיימות ב-hRSV, וכמו כן משולל 2 גנים לא מבניים, NS1 ו-NS2.
אנזים ה-RdRP הופך את גנום ה-RNA בעל המובן השלילי ל-RNA בעל מובן חיובי, אשר ממנו תחל סינתזת חלבוני הנגיף.
באזורי אקלים ממוזג ההדבקה ב-hMPV מתאפשרת, במהלך חודשי החורף והאביב (באזורי אקלים טרופי במהלך חודשי האביב והקיץ), בעקבות חשיפה לארוסולים המכילים בתוכם את חלקיקי הנגיף.
תקופת הדגירה נמשכת בין 3-5 שבועות כשלאחר מכן גורם הנגיף, בדומה ליתר נגיפי משפחת ה-Paramyxoviridae, למגוון מחלות בדרכי הנשימה.
hMPV הוא גורם נפוץ למחלות בדרכי הנשימה התחתונות בקרב תינוקות וילדים, מבוגרים ואוכלוסיית חולים מדוכאי מערכת החיסון (הנגיף עלול להיות הגורם השני בשכיחותו, מיד לאחר hRSV, למחלות בדרכי הנשימה התחתונות בקרב תינוקות וילדים קטנים), כשהנפוצות בהן הם: דלקת סימפונות, דלקת סימפונונות, דלקת ריאות ואף אסתמה.
תסמיני ההדבקה בנגיף מזכירים מאוד את אלה המתרחשים בעת הדבקה ב-hRSV:
בקרב תינוקות וילדים קטנים הדבקה ב-hMPV מלווה, לעיתים תכופות, בהדבקה עם hRSV (הדבקה כפולה).
באוכלוסייה המבוגרת, המוגדרת תחת הקטגוריה של קבוצה בסיכון מוגבר לחלות בנגיף, עלול אחוז התמותה לעלות לכדי 50%.
מנגד, בקרב האוכלוסייה הצעירה הדבקות ב-hMPV מובילה לעיתים רחוקות בלבד לתחלואה ועל פי רוב היא אסימפטומטית.
בהיותו נגיף העטוף במעטפת ליפידית חיצונית מפגין hMPV רגישות גבוהה למגוון חומרי חיטוי דוגמת: תמיסת אתנול בריכוז 70%, תמיסת נתרן תת-כלורי בריכוז של 1%, תמיסת גלוטראלדהיד בריכוז של 2%, Sodium dodecyl sulfate בריכוז של 0.25%, פורמלין וכן ממסים אורגניים שונים.
היות שהנגיף מועבר דרך האוויר על ידי תרסיס, שמירה על היגיינה נאותה, הכוללת שטיפת ידיים קבועה וכיסוי הפה והאף ברגע שיעול ועיטוש, מהווה אמצעי יעיל ביותר לשמירה בפני הידבקות.
לעובדי מעבדות סיכון מוגבר להדבקות עקב חשיפתם לריכוזים גבוהים של הנגיף על בסיס יומי ולכן חייבים להצטייד בביגוד מגן הכולל כפפות, חלוק, מסכת פנים ומשקפי מגן.
היות שנגיף ה-hMPV מועבר באמצעות אירוסולים, פרט לביגוד מגן ייעודי רצוי להשתמש במנדף ביולוגי מתאים.
hMPV הוא נגיף בעל תפוצה כלל עולמית עם נטייה להדבקה בעיקר בחודשי החורף.
בעונה זו אחראי הנגיף ל-15% מכלל מקרי ההצטננות בילדים.
מחקרים סרולוגיים הראו כי למעשה כמעט כל הילדים המאושפזים בני 5 נחשפו ל-hMPV בשלב מסוים במהלך חייהם.
בנוסף לכך מחקרים סרולוגיים ומולקולריים הראו כי כל שנה נדבקים מחדש בנגיף בין 1-9% מבוגרים בממוצע.
במידה שיש נוכחות נגיף בכיח יתקבל ביטוי צבע שנמדד מאוחר יותר לבליעת אורך גל של האור.
בידוד הנגיף בתרבית תאים - שיטה זו נפוצה פחות משלוש השיטות הנ"ל, בקרב המעבדות הקליניות, מהסיבה שקצב גדילת הנגיף בתרביות תאים איטי מאוד.
התפרצות הנגיף בסין והתפשטותה למזרח אסיה
בתחילת ינואר 2025 הנגיף התחיל להתפרץ בצפון סין, וגרם לעומסים בבתי החולים ולהכרזת מצב חירום בחלקים מסין.
הנגיף התפשט לאחר מספר שעות מהדיווחים בסין לגבול סין-הודו וב-6 בינואר 7 אנשים בדרום ומרכז הודו פונו לבית החולים עקב הנגיף.
באותו יום גילו בקזחסטן עשרות אנשים שחלו בנגיף.
נכון להיום (2014) לא קיים טיפול תרופתי אפקטיבי כנגד הנגיף, כך שעיקר הטיפול כנגדו מתבסס על מתן טיפול תומך.
יחד עם זאת מחקרים הראו כי לתרופת ה-Ribavirin קיימת השפעה אנטיוויראלית על hMPV:
נכון להיום לא קיים חיסון כנגד הנגיף.
Human T-Lymphotropic Virus type 1 (ידוע גם כ-Human T-cell Leukemia Virus type 1, או בקיצור HTLV-1) הוא נגיף השייך למשפחת נגיפי הרטרו-וירוס, אליה שייך גם נגיף ה-HIV, הגורם לתסמונת הכשל החיסוני הנרכש.
הנגיף זוהה ובודד לראשונה בשנת 1977 ביפן והיה לנגיף הרטרו וירוס האנושי הראשון שבודד.
HTLV-1 מצוי בעיקר ביפן, האיים הקריביים ואזורים מסוימים באפריקה ודרום אמריקה.
מוערך שבין 5–10 מיליון איש בעולם נושאים את הנגיף.
Human T-Lymphotropic virus 1 הוא נגיף עטוף במעטפת ליפידית המכילה גליקופרוטאינים שנדרשים לנגיף לצורך חדירה לתאי המטרה.
בנוסף יש לנגיף חלבוני-מבנה ותפקוד שונים הנחוצים לו להשלמת מחזור חיים והדבקה בתאים אליהם חדר:
חלבון p-24 (חלבון ליבה) - חלבון מבנה נוקשה בעל מבנה איקוסהדרלי שנועד להגן על גנום הנגיף מפני הסביבה החיצונית.
חלבון p-19 (חלבון משתית) - חלבון תומך בין המעטפת הליפידית לבין חלבוני הליבה.
על גבי חלבון המטריקס מצויים רצפי-לוקליזציה, שנועדו לכוון את הגנום הנגיפי לעבר הנקבים המצויים על פני ממברנת הגרעין בתאים.
חלבון p-15 (חלבון נוקלארי) - חלבון המצוי בתוך הליבה (קפסיד) הוויראלית, כשהוא עוטף את גדילי ה-RNA החד-גדיליים כדי לקבע את שני הגדילים בתוך הליבה.
רוורס טרנסקריפטאז - תפקיד אנזים זה להפוך את גדילי ה-RNA החד-גדיליים לגדילי DNA דו-גדיליים, אותם יהיה ניתן לשלב בגנום של התא המאכסן.
אינטגראז - תפקיד אנזים זה הוא ליצור חיתוכים בגנום התא המאכסן בצורת "קצוות דביקים", כדי שניתן יהיה לשלב את הגנום הנגיפי לתוכו.
פרוטאז - תפקיד אנזים זה נדרש בשלב הרכבת הנגיף הבוגר - ביקוע וחיתוך חלבוני מבנה המרכיבים את הליבה, על מנת להקנות לנגיף אופי בוגר ומדבק.
gp-46 - גליקופרוטאין המצוי על פני המעטפת הליפידית של הנגיף האחראי להכרת רצפטורים ספציפיים על פני תאי המטרה, היצמדות אליהם וחדירה לתוכם.
לנגיף HTLV-1 תפוצה מוקדית, והוא נמצא באחוזים משמעותיים בעיקר באזורים מסוימים (או בקרב אוכלוסיות מסוימות) של דרום יפן, האיים הקריביים, אפריקה המשוונית, דרום אפריקה, איראן, מרכז ודרום אמריקה, כמו גם אוסטרליה ומספר איים באוקיינוס השקט כגון פפואה גינאה החדשה.
הנגיף נמצא בשיעורים נמוכים במדינות נוספות בעולם, ועל כן תרומות דם נבדקות במדינות רבות (לרבות ישראל) לנוכחות הנגיף.
HTLV-1 מקודד לגנים הבסיסיים המשותפים לכל הרטרווירוסים:
env - גן האחראי לסינתזת חלבון הכרה ממברנלי gp-46.
pro-pol - גן האחראי לסינתזת רוורס טרנסקריפטאז, פרוטאז ואינטגראז.
gag - גן האחראי לסינתזת חלבוני המבנה הנדרשים לשם הרכבת הקפסיד.
בדומה ל-HIV, נגיף HTLV-1 מקודד לגנים מסייעים נוספים.
להלן הגנים הנוספים אליהם מקודד HTLV-1:
TAX - גן ייחודי ל-HTLV-1. זהו הגן הראשון להתבטא בתא המודבק.
החלבון Tax אליו מקודד הגן אחראי ל"חיוּת" הנגיף, בהיותו גן בקרה הגורם לשפעול פקטורי רפליקציה בתא וביטוי של גנים נגיפיים וגנים של התא המאכסן.
ל-Tax יכולת שפעול מנגנונים תאיים הגורמים בסופו של הדבר לאינדוקציה של תהליכים סרטניים, על ידי האצת שכפול התא ודיכוי המערכת התאית לתיקון נזקי DNA בתא המאכסן.
עם זאת, בלמעלה ממחצית ממקרי הלוקמיה/לימפומה הנגרמים על ידי הנגיף הגן אינו בא לידי ביטוי עקב מוטציות שונות בגנום הנגיף או עקב מתילציה של ה-5LTR.
rex - גן נוסף שייחודי ל-HTLV-1. הגן אחראי לבקרה על מנגנון השחבור, שעובר mRNA ויראלי, כלומר תפקידו המרכזי הוא לשנע בצורה יותר אינטנסיבית mRNA של הגנים אליהם מקודד הנגיף ללא ביצוע השחבור בהם לציטופלסמה, תהליך הנחוץ להרכבת נגיף בוגר.
hbz - גן המקודד בכיוון ההפוך (antisense) מכוון 3LTR.
הגן מתבטא כ-RNA בתאים נשאי הנגיף, גם בהיעדר Tax, ובעל יכולות להביא לשכפול תאים.
בתום שלב ההדבקה, נצמד הנגיף באמצעות הגליקופרוטאין הממברנלי שלו מסוג gp-46 אל הרצפטורים התאיים.
שלושה סוגי מולקולות בהם עושה HTLV-1 שימוש לכניסה לתוך התא המאכסן זוהו עד כה: Heparan Sulfate Proteoglycans, Glucose transporter 1, ו-Neuropilin-1. התוצאה היא איחוי ממברנות וחדירת הנגיף אל תוך הציטופלסמה.
HTLV-1 עובר שלב שנקרא Uncoating, בו הקפסיד נפתח ושלושת האנזימים יחד עם שני גדילי ה-RNA נחשפים.
רוורס טרנסקריפטאז מתחיל לשכפל גדילי DNA על גבי תבנית RNA והתוצר הגנומי המוגמר מועבר לתוך הגרעין.
בגרעין חל שלב האיחוי לגנום התאי באמצעות אינטגראז, דבר המאפשר ביטוי גנים של הנגיף.
בעבר נראה היה שהנגיף נמצא במצב לטנטי בתוך התא.
זאת, כיוון שתאים הנלקחים ישירות מדם נשאים של הנגיף מבטאים את חלבוני הנגיף במידה אפסית.
בעשור השני של המאה ה-21 השתנתה חשיבה זאת, וזאת מהסיבות הבאות:
תאים הנלקחים מהדם מתחילים לבטא את חלבוני הנגיף כאשר נמצאים באינקובטור במשך זמן קצר.
ביטוי זה מתגבר כאשר נחסמת האפשרות של תאי T ציטוטקסיים להרוג תאים מודבקים.
הרוב המוחלט של נשאי הנגיף נושאים תאי T ציטוטוקסיים משופעלים ספציפיים לחלבון Tax, שפעול המעיד כי הם נחשפים לביטוי החלבון In vivo.
לנשאים של הנגיף סיכוי נמוך יותר לפתח את המחלה HAM/TSP אם הם נושאים גנים המאפשרים להם תגובה טובה יותר נגד חלבוני הנגיף.
מניסויים שנערכו במשך השנים אודות הפתוגניות של HTLV-1, נמצא כי שפעול הנגיף, דהיינו יציאתו מהמצב הלטנטי מותנית בביטוי גבוה של גן ה-Tax בעקבות חשיפת תאי T מסייעים לגורמי עקה, סטרס או אפופטוזה.
בעקבות החשיפה לגורמי העקה השונים, נוצרים בתאים המודבקים קומפלקסים של פקטור שעתוק SP1 עם שתי יחידות חלבוני p-53. הקומפלקס מונע את סינתזת החלבון p-21, האחראי לתיקון נזקי DNA בתא.
עם זאת, הוא נודד לגרעין וגורם לשפעול יעיל מאוד של הגנום הנגיפי.
בדומה להדבקה בנגיף ה-HIV, הנגיף מדביק בגוף בעיקר תאים מסוג T, רובם תאים המבטאים רצפטורים מסוג CD4 (תאי T מסייעים), אך גם תאים המבטאים רצפטורים מסוג CD8 (תאי T ציטוטוקסיים).
בניגוד לנגיף HIV-1 המביא להרס של התאים המודבקים, נגיף זה גורם לשפעול של גנים רבים בתא המודבק, כולל גנים המפקחים על שכפול התא, ויכול להאיץ את קצב השכפול של התא המודבק.
ההדבקה בנגיף מתאפשרת בזמן הנקת הילוד, במהלך קיום יחסי מין לא מוגנים ועל ידי חשיפה למנות דם מזוהמות בעת עירויי דם או שימוש במחטים מזוהמות.
רוב המודבקים ב-HTLV-1 יהיו נשאים ללא סימפטומים לכל חייהם.
בקרב אחוז נמוך מבין הנשאים (0.5% - 5%), לרוב לאחר פרקי זמן ממושכים של נשאות (בין 20 - 60 שנה) עלולה להתפתח אחת המחלות הקשורות לנגיף.
לא ניתן לצפות בוודאות מי מהנשאים יחלו באחת המחלות הקשורות לנגיף, אך עומס פרוויראלי (מספר התאים הנושאים את הנגיף לכל 100 תאי דם לבנים) גבוה ידוע כגורם סיכון משמעותי.
HTLV-1 גורם לשני סוגי מחלות עיקריים:
Adult T-cell Leukemia/Lymphoma - הידועה גם כ-ATL או ATLL, היא לוקמיה/לימפומת תא T אגרסיבית (בעיקר תאי T המבטאים רצפטורים מסוג CD4), השכיחה במיוחד בקרב גברים ונשים בגיל המעבר.
HTLV-1 associated myelopathy/tropical spastic paraparesis - הידועה גם כ-HAM/TSP, היא מחלה דלקתית הגורמת לשחיקה ופגיעה חמורה בשכבת המיאלין העוטפת את הנוירונים המוטוריים, הגורמת לכאבים עזים באזור הגב, המותניים ועלולה להסתיים בשיתוק הגפיים התחתונות.
בנוסף, ל-HTLV-1 תפקיד במחלות דלקתיות נוספות כגון בעיניים (uveitis), בעור (infectious dermatitis) ובשרירים (polymyositis).
נהוג להשתמש במגוון שיטות לזיהוי הנגיף, הן סרולוגיות והן המערבות שיטות מולקולריות:
ELISA - איתור נוגדנים מסוג IgM ו-IgG כנגד חלבוני המעטפת הנגיפיים.
שיטת EIA (קיצור של: Enzyme immunoassay on antigen) - בשיטה זו חרוזים מצופים בנוגדנים מונוקלונליים כנגד חלבון המעטפת מגיבים עם דם מהנבדק.
כאשר יש נוכחות של הנגיף בדם, יתקבל ביטוי צבע שנמדד מאוחר יותר לבליעת אורך גל של האור.
היתרון המרכזי של השיטה, פרט למהירות היחסית בה מתבצעת הבדיקה (כחצי שעה), היא היכולת לאבחן כמויות קטנות מאוד של נגיף.
תספיג חלבון (Western blot) - לזיהוי נוגדים ספציפיים לנגיף בנוזל הדם.
בשיטה זו משתמשים לעיתים כשיטה יחידה או כבדיקה נוספת במקרה של תוצאה שאינה חד משמעית בבדיקת ה-ELISA.
PCR להגברת רצף DNA ייחודי לנגיף.
היתרונות המרכזיים בשיטה זו, על אף מורכבותה והעלות שלה, הם רגישות גבוהה, הקטנת האפשרות לקבלת טעויות וכן היכולת להבדיל בין זני נגיף ה-HTLV השונים (בעיקר בין HTLV-1 לבין HTLV-2).
ניסיונות לשילוב AZT (Zidovudine) עם תרופות הגורמות להגברת ביטוי גנים נגיפיים (כגון VPA) הצליחו להביא להורדה זמנית של העומס הפרוויראלי.
היות שמרבית נשאי הנגיף בריאים ללא סימפטומים, הם לא זקוקים לטיפול תרופתי ולרוב יש צורך במעקב תקופתי בלבד.
עבור נשאים עם תסמינים, הטיפול הוא לרוב ספציפי לתסמינים מהם סובלים החולים.
מחקרים קליניים לתרופות נגד הנגיף מתקיימים במרכזים רפואיים במדינות רבות ברחבי העולם כולל יפן, בריטניה וארצות הברית.
חולים במחלה זו מקבלים טיפול ספציפי לתסמינים מהם הם סובלים (כגון פיזיותרפיה ותרופות להסדרת מתן שתן).
קיים מידע חלקי התומך במתן תרופות המווסתות את מערכת החיסון על מנת להחליש את התגובה הדלקתית.
הטיפול המועדף במחלה תלוי בסוג ה-ATLL (כרוני, חריף או לימפומה), ויכול לכלול תרופות כימותרפיות (CHOP) או תרופות ספציפיות ל-ATLL כגון שילוב של אינטרפרון עם AZT.
אם החולה יכול לעמוד בכך, ונמצא תורם מתאים, הטיפול המועדף על פי רוב הוא השתלת מח עצם.
Human parainfluenza viruses (בקיצור: hPIVs, בתרגום מאנגלית: נגיפי פרא-אינפלואנזה אנושיים) הם סוג נגיפים הכוללים ארבעה מינים השייכים למשפחת נגיפי ה-Paramixoviridae, אליה שייכים גם נגיפי חצבת, חזרת, hMPV ו-RSV.
נגיפי hPIV עלולים להוות גורם השני בשכיחותו, מיד לאחר RSV, למחלות בדרכי הנשימה התחתונות בקרב תינוקות וילדים קטנים בעונת החורף.
כיום ידועים 4 מינים (hPIV 1-4) ושני זנים (hPIV 4a, 4b), כש-hPIV ממין 3 נחשב למסוכן ביותר וגורם על פי רוב למחלות חריפות יותר, בעוד hPIV ממין 4 על שני זניו נחשב לפחות אלים בקבוצה.
נגיפי hPIV עטופים במעטפת ליפידית המכילה גליקופרוטאינים אופייניים למשפחת ה-Paramixoviridae: